Familielede saam oupa se lyk aangehou | Maroela Media
Samuel Malatji (52), Regina Malatji (49) en Lillian Malatji (47) het na bewering hul pa, Benedict Malatji (80), en broerskinders Kentridge Malatji (30) en Thabo Malatji (23) in 'n kamer by hul groot huis in Atteridgeville vir twee jaar lank aangehou. Benedict het vermoedelik reeds twee weke gelede gesterf en Kentridge en Thabo moes in dié tyd saam met sy liggaam saamleef.
Volgens kapt. Bonginkosi Msimango, 'n polisiewoordvoerder, het aan Maroela Media bevestig die drie is Maandagaand in hegtenis geneem nadat Kentridge daarin kon slaag om te ontsnap en die polisie se hulp kon inroep. "Hy het polisiebeamptes na die huis vergesel waar hulle aangehou is en die polisie het daar op Benedict se ontbinde liggaam afgekom," het Msimango gesê. "Die jongste seun, Thabo, is in dieselfde kamer as sy dooie oupa gevind. Hy moes na 'n hospitaal geneem word vir die trauma wat hy deurgemaak het."
Die polisie het die twee susters in 'n ander kamer aangetref waar hulle glo gebid het. Dit is nog nie duidelik of die voorval verband hou met 'n godsdienstige ritueel of vir wie die vroue gebid het nie.
Die broer het onder 'n bed weggekruip.
Die drie moet weer op 16 September in die hof verskyn wanneer hulle na verwagting vir borgtog gaan aansoek doen. Hulle bly in die polisie se aanhouding tot dan.
Elke familie het 'n malletjie. Hierdie familie het drie. Wat die donner het hulle gedink?
Ai die volk darem ….. om kop te skud help nie.
Jinne, ek wil nie eers dink hoe die ontbinde lyk geruik het nie …
Ek verstaan nie waarom hulle dit gedoen het nie. Kan enigiemand help??? Al gevoltrekking wat ek kon maak, is dat daar 'n hele paar skroewe los moes wees.
Trippie julle weet mos ek het gese da gaan nog snaakse dinge gelees word. Maar hulle gee ons darem iets om kommentaar te lewer.